หุ้นโซลปิดลบ 0.24% เหตุนักลงทุนผิดหวังผลประชุม BOJ
หุ้นโซลปิดลบ 0.24% เหตุนักลงทุนผิดหวังผลประชุม BOJ
29 ก.ค. 2559

ดัชนีคอมโพสิตตลาดหุ้นเกาหลีใต้ปิดลบในวันนี้ เนื่องจากนักลงทุนผิดหวังต่อผลการประชุมของธนาคารกลางญี่ปุ่น (BOJ) ซึ่งมีมติคงฐานเงินรายปีที่ 80 ล้านล้านเยน และคงอัตราดอกเบี้ยไว้ที่ระดับ -0.1%
ดัชนีคอมโพสิตตลาดหุ้นเกาหลีใต้ (KOSPI) ปรับตัวลง 4.91 จุด หรือ -0.24% ปิดที่ 2,016.19 จุด โดยมีปริมาณการซื้อขาย 361.38 ล้านหุ้น มูลค่า 4.96 ล้านล้านวอน (4.42 พันล้านดอลลาร์) โดยมีหุ้นลบมากกว่าหุ้นบวกในสัดส่วน 457 ต่อ 350
นักลงทุนผิดหวังต่อผลการประชุม BOJ แม้ว่าทางธนาคารกลางได้ขยายวงเงินในการซื้อกองทุน ETFS จากสถาบันการเงินต่างๆเป็น 6 ล้านล้านเยน (5.8 หมื่นล้านดอลลาร์) และเพิ่มวงเงินในโครงการปล่อยกู้เพื่อสนับสนุนการดำเนินงานของบริษัทญี่ปุ่นในต่างประเทศ โดยได้ปรับเพิ่มขึ้น 2 เท่า เป็น 2.4 หมื่นล้านดอลลาร์